Diari Oficial de la Generalitat Valenciana


Sumari del DOGV 9078, del 07-05-2021 (2021/4788)

Extracte de la Resolució rectoral de 28 d'abril de 2021, de la Universitat Miguel Hernández d'Elx, per la qual es convoca una beca de formació universitària per a la coordinació d'accions de promoció d'activitat física i la salut en l'oficina de campus saludables i esports de la Universitat Miguel Hernández d'Elx.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9078

Data del DOGV
:   07-05-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/4788


Data del document
:   28-04-2021

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * ajuda pública

Extracte de la Resolució rectoral de 28 d'abril de 2021, de la Universitat Miguel Hernández d'Elx, per la qual es convoca una beca de formació universitària per a la coordinació d'accions de promoció d'activitat física i la salut en l'oficina de campus saludables i esports de la Universitat Miguel Hernández d'Elx. [2021/4788]  
BDNS (identif.): 561474.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions:   
http://www.pap.minhap.gob.es/bdnstrans  
  
Primer. Beneficiaris  
Estudiantat graduat en la titulació de Ciències de l'Activitat Física i l'Esport. Aquesta titulació ha d'haver sigut obtinguda en el curs acadèmic 2015-2016 o posteriors, en universitats espanyoles o estrangeres, en aquest últim cas sempre que s'haja obtingut l'homologació del títol per resolució definitiva.  
  
Segon. Objecte  
L'objecte de la present convocatòria que regula aquestes bases és atorgar ajudes per a la realització d'una beca de formació amb la finalitat de completar la formació adquirida per titulats/ades universitaris/àries en Ciències de l'Activitat Física i l'Esport per al desenvolupament de la seua activitat en l'Oficina de Campus Saludables i Esports (OCSE) de la UMH. La persona seleccionada ha de realitzar accions en els camps d'actuació següents: suport en la supervisió i adquisició de noves competències de l'estudiantat que realitza pràctiques internes vinculades a l'OCSE, participació en la millora de la qualitat dels serveis d'activitat física i esportiva oferits per l'OCSE centrant-se en l'avaluació dels usuaris que hi assisteixen, i la col·laboració en accions de promoció d'activitat física saludable adreçades a la comunitat universitària.  
  
  
Tercer. Bases reguladores  
La convocatòria està publicada en l'adreça següent:   
https://boumh.umh.es/files/2021/04/RR\_02905\_2021.pdf  
  
Quart. Quantia  
La dotació econòmica total a percebre per la persona beneficiària ascendeix a 5.000 euros, quantitat a la qual se li aplicaran les retencions que siguen procedents, d'acord amb les disposicions fiscals vigents i amb la cotització a la Seguretat Social.  
  
Cinqué. Termini de presentació de sol·licituds  
Les sol·licituds poden ser presentades des de l'endemà de la publicació d'aquesta convocatòria en el Diari Oficial de la Generalitat Valenciana i fins a deu dies hàbils després.  
  
Elx, 28 d'abril de 2021. El rector: Juan José Ruiz Martínez.